Vinton Gray Cerf

Vinton Gray Cerf, ofte kalt bare Vint Cerf (født 1943), er en amerikansk vitenskapsmann, ofte omtalt som en av «Internetts grunnleggere» sammen med Robert E. Kahn.  Cerf har jobbet med Internett, og spesielt TCP/IP-protokollen. I 2004 fikk Cerf Turing-prisen for å ha laget TCP/IP-protokollen. 9. november 2005 mottok han Presidentens frihetsmedalje av George W. Bush.

 Akademia og ARPANET 
Cerf tok en bachelorgrad i matematikk ved Stanford University i 1965. Han jobbet for IBM før han begynte hos UCLA der han tok en mastergrad i 1970 og så doktorgrad i datateknologi i 1972. Han ble ansatt ved universitetet like etter.

Hos UCLA ble Cerf involvert i programutvikling for ARPANET. Robert Kahn, som traff Cerf i 1969, jobbet med en ide om å lagge nettverk med pakkesvitsjing. De to jobbet sammen fra 1973 og i1 974 skrev Kahn og Cerf en artikkel med spesifikasjoner for en internetoverføringskontrollprotokoll. I 1976 ble Cerf med Kahn i "US Defense Advanced Research Projects Agency (DARPA)" der de jobbet med utvikling av et slikt nett. Sammen utviklet de en ny protokoll for kommunikasjon mellom nett som de kalte "Transmission Control Protocol/Internet Protocol" (TCP/IP) samt protokoller for pakkesvitsjing via radio (PRNET) og satellitt (SATNET).  

Norge hadde den første ARPANET-noden utenfor USA fra 1973. I November 1977 ble tre nettverk koblet sammen, Stanford University, University College London og Universitetet i Oslo. De norske Internett-pionerne Pål Spilling og Yngvar Lundh ved Forsvarets forskningsinstitutt samarbeidet tett med Cerf under utviklingen av TCP/IP teknologien. Også Dag Belsnes og Rolf Nordhagen var involvert.

I 1982 valgte forsvarsdepartementet i USA å standardisere militære datanett på TCP/IP.

 Internet 
Cerf forlot DARPA i 1982 og begynte hos MCI Communications Corporation der han bidro til å utvikle komersiell e-post knyttet til Internet. I 1986 byttet han til Corporation for National Research Initiatives, et ideelt foretak grunnlagt av Robert Kahn, som jobbet for å gjøre de nye nett-teknologiene til gode tjenester tilgjengelig for alle.  I 1992 ble Cerf den første lederen av Internet Society, og i 1994 gikk han tilbake til MCI hvor han jobbet til 2005. I 2005 fikk han jobb som "Internet sjefsevangelist" hos Google. 

 Referanser 

 Eksterne lenker 




Kategori:Informatikere fra USA
Kategori:Forskere fra USA
Kategori:Mottagere av Turing-prisen
Kategori:Medlemmer av Kungliga Ingenjörsvetenskapsakademien
Kategori:Internett-pionerer
Kategori:Presidentens Frihetsmedalje
Kategori:Personer fra New Haven